অতিরিক্ত পিপি এ্যাডভোকেট ইমাম হোসেন ঠান্ডু জানান, ঝিনাইগাতী উপজেলার ভালুকা গ্রামের প্রবাসী আরিফ হোসেনের স্ত্রী মর্জিনা বেগমের কাছে একই গ্রামের ফজলুল করিম ও তার বাবা আকরাম হোসেন বিভিন্ন সময়ে টাকা-পয়সা ধার চেয়ে আসছিল। এ টাকা না পেয়ে শত্রুতা বশত গত ২০১০ সালের ১৭ আগস্ট রাতে ওই গৃহবধূর ঘরে প্রবেশ করে কিছু স্বর্ণালঙ্কার ও একটি মোবাইল চুরি করে ফজল। চুরির সময় গৃহবধূ তা টের পেয়ে ফজলকে হাতেনাতে আটক করে ডাক-চিৎকার শুরু করলে ফজল তার হাতে থাকা ছুরি দিয়ে গৃহবধূকে এলোপাতারী কুপিয়ে গুরুতর জখম করে।